萬象和

萬象和（），四川敘州府富順縣人，清朝人物。

 生平 
萬象和是乾隆六年（1741年）辛酉科四川鄉試第三十五名舉人。其家族為地方望族，數代科第連綿。玄祖萬鯤於明末曾任貴州鎮寧州知州，曾昭雪喬姓父子五人之冤案，卒後州人為其立祠（乾隆）《富順縣志》卷十七：「明崇禎拔貢萬鯤，初任雲南府通判，貴州鎮寧州知州，曾力伸喬姓父子五人冤枉，卒於官，州人立祠祀之。宗人某嘗夢鯤在殿宇中端凝正坐，問鯤何為，鯤曰：『吾為本州城隍。』宗人曰：『公既為神，必知子孫福澤。』鯤曰：『吾居官有陰德，子孫必有登賢書者。』宗人曰：『應兆實屬何人？』鯤曰：『天機不可洩漏，只在各人心裡。』時鯤之孫恪尚幼，後恪竟登康熙辛酉賢書。今鯤後裔如世昌、炳、赤、象和等，疊膺鄉薦，於此信作善降祥之理洵不爽也。」。相傳萬鯤託夢予族人，稱因居官有陰德，子孫必有登科者，此後其孫萬恪、曾孫萬世昌、玄孫萬炳與萬赤以及來孫萬象和等人果然相繼中舉人，時人認為是積善之報。萬象和為舉人萬炳之子（民國）《富順縣志》卷十：「辛酉科，萬象和，炳子。」。

 家族 
萬氏為富順地方望族，數代科甲不絕。
 玄祖：萬鯤，明末崇禎年間拔貢，貴州鎮寧州知州，有德政。
 曾祖：萬恪，字允恭，萬鯤之孫，康熙二十年（1681年）辛酉科舉人（乾隆）《富順縣志》卷四：「辛酉科，萬恪，由興文學中，有傳。」，鹽井衛儒學教授（道光）《遵義府志》卷二十八：「真安州訓導，萬恪，興文舉人，康熙三十年任。」（光緒）《敘州府志》卷三十四：「萬恪，字允恭，康熙辛酉舉人，任鹽井衛教授。」（嘉慶）《漢州志》卷十一：「學正，萬恪，富順辛酉舉人。」。性友愛，撫育早逝兄長之子女如己出（乾隆）《富順縣志》卷五：「萬恪，字允恭，康熙辛酉舉人，任鹽井衛教授。性友愛，兩兄早亡，育諸侄如己出，族中婚娶喪葬有力不足者為經理。晚尤好學，著有藤坡詩集。」。以子萬世昌官，贈文林郎（嘉慶）《四川通志》卷一百四十：「萬恪，以子世昌貴，贈文林郎。」。著有《藤坡詩集》（乾隆）《富順縣志》卷十二：「萬恪，字允恭，由興文學中康熙辛酉舉人，陞任鹽井衛教授，著有藤坡詩集。」。
 叔祖父：萬世昌，萬恪之子，雍正十三年（1735年）乙卯科舉人，廣東普寧縣知縣，改邛州直隸州學正（乾隆）《富順縣志》卷十：「乙卯科，萬世昌，現在廣東普寧知縣。」（道光）《廣東通志》卷五十：「普寧縣知縣，萬世昌，四川人，舉人，二十四年任。」（嘉慶）《邛州直隸州志》卷三十二：「萬世昌，富順縣舉人，知廣東普寧縣，改任邛州學正。文行兼優，模範士林，訓課作育，情誼篤厚，至今兩庠思之。」。
 父：萬炳，字蔚然，號栗峯，萬恪之孫，雍正十年（1732年）壬子科舉人（乾隆）《富順縣志》卷四：「壬子科，萬炳，字蔚然，有傳。」。十二歲時父母俱亡，貧而依附舅氏，發奮讀書（道光）《富順縣志》卷二十二：「萬炳，字蔚然，雍正壬子舉人。年十二，父母卒，貧依舅氏。」。事親至孝，歲時祭祀必涕泣。性格狷介，不事交遊，曾講學於富順縣富義廠之吉公山，門下登科甲者甚眾（乾隆）《富順縣志》卷十三：「萬炳，字蔚然，號栗峯。年十二，祖父母相繼卒，孤貧□依，憤發讀書，不分寒暑。性至孝，痛念父□早逝，歲時祭祀輒涕泣，終身如一日。初補弟子員，每試列前，壬子□賢書。生平狷介自守，不事交遊，講學于富義廠之吉公山，本邑鄰縣從遊門下登科甲者甚衆，著有詩文行世。」。
 叔父：萬赤，萬恪之孫，字帝符，雍正七年（1729年）己酉科舉人，廣西陸川縣知縣（乾隆）《富順縣志》卷四：「己酉科，萬赤，字帝符，廣西陸川知縣。」（民國）《陸川縣志》卷七：「萬赤，四川富順舉人，十七年任。」，在任期間曾重修縣城門城樓（民國）《陸川縣志》卷五：「城垛崩頹，知縣顧鵬奉文重修。乾隆十八年，知縣萬赤重修，增高南北二門，并修二門城樓。」。

 註釋 

X
Category:富順人